Tuumaenergeetika seadust on muudetud ka hiljemgi ja kindlasti muudetakse ka edaspidi. Üks olulisemaid seaduseparandusi toimus 1994. aasta detsembris, kui võeti vastu tuumajäätmete impordi- ja ekspordikeeld. See keeld jõustus 1996-ndal  aastal. Keelu vastuvõtmise tingis ilmsiks tulnud asjaolu, et Loviisa kasutatud tuumakütust taaskasutatakse Tšeljabinskis. Samas toodeti ka plutooniumi Nõukogude Liidu tuumarelvade tarbeks. Pärast keelu jõustumist on jäätmete käitlemine oma riigi piires moodustanud olulise osa Soome tuumaenergiaseadusandlusest. Sama keeld algatas ka Soome tuumajaamade kasutatud kütuse lõppladustamise protsessid. Tuumajäätmete lõppladustamisega spetsiaalselt selleks rajatud maa-alusesse hoidlasse plaanitakse alustada 2020.  aastal.